钦定古今图书集成/明伦汇编/官常典/第394卷 > 王源中
## 钦定古今图书集成/明伦汇编/官常典/第394卷 > 王源中

按《唐书卢景亮传》：景亮，宪宗时以直谏知名者。又有
王源中，字正蒙，擢进士、宏辞，累迁左补阙。是时，中官
领禁兵，数乱法，捕台府吏属系军中。源中上言：“台宪
者，纪纲地；府县，责成之所，设吏有罪，宜归有司，无令
北军乱。南衙麾下重于仗内。帝纳之，累转户部郎中、
侍郎，擢翰林学士，进承旨学士。源中嗜酒，帝召之，醉”
不能见。及寤，忧其慢，不悔不得进也。他日又如之，遂
失帝意。以疾自言，出为山南西道节度使。入拜刑部
侍郎，未几，领天平节度使。开成三年卒，赠尚书右仆
射。源中澹名利，率身治人，约而简，当时咨美。